smcproject/ml-wiki-sentences huggingface dataset:
അന്വേഷണ പുരോഗതി ക്രൈംബ്രാഞ്ച് ഐജി എസ്. ശ്രീജിത്ത് നേരിട്ട് വിലയിരുത്തുമെന്നും ക്രൈംബ്രാഞ്ച് മേധാവി ടോമിൻ ജെ തച്ചങ്കരി ഉത്തരവിൽ പറഞ്ഞു.
വിദ്യാർത്ഥിനിയെ അധ്യാപകൻ ശാരീരികമായി ഉപദ്രവിച്ചെന്ന് അന്വേഷണ സംഘം കണ്ടെത്തി.
പ്രതി പദ്മരാജൻ അറസ്റ്റിലായതിന് പിന്നാലെ തലശേരി സെഷൻസ് കോടതിയിൽ ജാമ്യാപേക്ഷ നൽകിയെങ്കിലും തളളിക്കളഞ്ഞിരുന്നു.
പിന്നീട് ഹൈക്കോടതിയിലും ജാമ്യത്തിന് ശ്രമിച്ചു.
ക്രൈം ബ്രാഞ്ചിനോട് കേസ് ഡയറി ഹാജരാക്കാൻ ആവശ്യപ്പെട്ട ഹൈക്കോടതി കുട്ടിയുടെ മാതാവിനെയും കേസിൽ കക്ഷി ചേർത്തു.
പിന്നാലെ ജാമ്യാപേക
്ഷ തളളി.
പീഡനം ഉണ്ടാക്കിയ മാനസികാവസ്ഥയിൽ നിന്ന് കുട്ടി കരകയറിയിട്ടില്ലെന്ന് ക്രൈംബ്രാഞ്ച് കോടതിയെ അറിയിച്ചു.
കുട്ടി മൊഴിയെടുക്കാൻ പറ്റിയ മാനസികാവസ്ഥയിൽ അല്ലെന്നും ചോദ്യം ചെയ്യാൻ കൂടുതൽ സമയം ആവശ്യമാണെന്നും ക്രൈംബ്രാഞ്ചിന് വേണ്ടി ഹാജരായ പബ്ലിക് പ്രോസിക്യൂട്ടർ സുമൻ ചക്രവർത്തി ജാമ്യാപേക്ഷ പരിഗണിക്കുന്നതിനിടെ ഹൈക്കോടതിയിൽ വ്യക്തമാക്കി.
പ്രതി അറസ്റ്റിലായി 90ാം ദിവസം പൂർത്തിയാകാനായിട്ടും കുറ്റപത്രം വൈകുന്നതിൽ പ്രതിഷേധം ഉയർന്നു.
നിരവധി സംഘടനകൾ പ്രതിഷേധവുമായി തെരുവിൽ ഇറങ്ങി.
തുടർന്ന് 90 ദിവസം പൂർത്തിയാകുന്നതിന് മണിക്കൂറുകൾ ബാക്കിയുള്ളപ്പോൾ ജൂലൈ 14 ാം തിയതി ക്രൈംബ്രാഞ്ച് ഭാഗിക കുറ്റപത്രം സമർപ്പിച്ചു.
ഇതിൽ പോക്‌സോ ഒഴിവാക്കി ജുവനൈൽ ജസ്റ്റിസ് ആക്ടിലെ 75, 82 വകുപ്പുകളാണ് ചുമത്തിയിരുന്നത്.
ലൈംഗിക ഉപദ്രവത്തെ സംബന്ധിച്ച് തുടരന്വേഷണം നടത്തണമെന്നും കുറ്റപത്രത്തിൽ പറയുന്നു.
ജാമ്യം ലഭിക്കാവുന്ന തരത്തിൽ വളരെ ദുർബലമായ വകുപ്പുകളാണ്   ക്രൈം  ബ്രാഞ്ച് ചുമത്തിയതെന്ന് വ്യാപക വിമർശനം ഉയർന്നു.
2020 ജൂലൈ 16ന് പ്രതിയായ പദ്മരാജൻ നൽകിയ ഹർജിയിൽ ഹൈക്കോടതി ജാമ്യം അനുവദിച്ചു.
പദ്മരാജന് ജാമ്യം ലഭിക്കുന്ന തരത്തിൽ സർക്കാരും ബി.ജെ.പിയും ഒത്തുകളിക്കുകയാണെന്ന് പ്രതിഷേധക്കാർ ആരോപിച്ചു അവലംബം ↑ ↑ ↑ ↑ {{ cite web }} : no-break space character in | title= at position 27 ( help ) ↑
പാലപ്പം ഇംഗ്ലീഷ് വിലാസം https://ml.wikipedia.org/wiki/Palappam
ഒരു നാടൻ കേരളീയ ഭക്ഷണപദാർത്ഥമാണ് പാലപ്പം .
ക്രിസ്ത്യാനികൾ കൂടുതലായും നിർമ്മിക്കാറുള്ള പാലപ്പം, അരിയും, തേങ്ങാപ്പാലും ഉപയോഗിച്ചാണ് നിർമ്മിക്കുന്നത്.
പാലപ്പം പാചകം ചെയ്യുന്നതിന് ഉപയോഗിക്കുന്ന ചട്ടിയാണ് പാലപ്പച്ചട്ടി .
പാലത്തറ
പാലത്തറ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പാലത്തറ, കൊല്ലം ജില്ല പാലത്തറ ദുർഗ്ഗാ ദേവി ക്ഷേത്രം ( കൊല്ലം ജില്ല) പാലത്തറ, പാലക്കാട് ജില്ല പാലത്തറ, ആലപ്പുഴ ജില്ല ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പാലത്തറ, കൊല്ലം ജില്ല
കൊല്ലം ജില്ലയുടെ പടിഞ്ഞാറു ഭാഗത്തായി സ്ഥിതിചെയ്യുന്ന ഒരു പ്രദേശമാണ് പാലത്തറ (English:Palathara).
കൊല്ലം നഗരത്തിൽ നിന്നും 7 കി.
അകലെ വടക്കുകിഴക്ക് ദിശയിലാണ് ഈ പ്രദേശം.
സ്ഥലത്തിൻറെ നിർദ്ദേശാംഗങ്ങൾ 8°53'4 N ഉം 76°38'52 S ഉം ആണ്‌.
കൊല്ലം കോർപ്പറേഷനു കീഴിലുള്ള 55 വാർഡുകളിൽ 32-ആമത്തെ വാർഡാണു പാലത്തറ.
കൊല്ലം കോർപ്പറേഷൻറെ 6 മേഖലകളിലൊന്നായ വടക്കേവിള വില്ലേജിനു കീഴീലുള്ള വാർഡാണിത്.
പാലത്തറയ്ക്കു ചുറ്റുമുള്ള മറ്റു പ്രദേശങ്ങളാണ് അയത്തിൽ , വടക്കേവിള , മേവറം , തട്ടാമല , തഴുത്തല , മുഖത്തല , തൃക്കോവിൽവട്ടം എന്നിവ.
ഏറ്റവും അടുത്തുള്ള പ്രധാന നഗരങ്ങളാണ് കൊല്ലം , കൊട്ടിയം , പരവൂർ തുടങ്ങിയവ.
ചരിത്ര പ്രാധാന്യമുള്ള ഒരു പ്രദേശമാണ് പാലത്തറ.
വളരെയേറെ വർഷങ്ങൾക്കുമുമ്പ് ഈ പ്രദേശത്തു ധാരാളം പാലവൃക്ഷങ്ങളുണ്ടായിരുന്നു .
ഈ പാലമരങ്ങളുടെ തറയിൽ യാത്രക്കാർ വിശ്രമിക്കുമായിരുന്നു.
അങ്ങനെയാവാം ഈ പ്രദേശത്തിനു പാലത്തറ എന്ന പേരുലഭിച്ചത്.
അങ്ങനെ ഒരു വൃക്ഷത്തിൻറെ പേരിൽ അറിയപ്പെടുന്ന ഒരു പ്രദേശമാണിത്.
പാലമരത്തറയിൽ വിഗ്രഹങ്ങൾ പ്രതിഷ്ഠിച്ച ക്ഷേത്രങ്ങളും ഇവിടെ ധാരാളമുണ്ടായിരുന്നു.
അത്തരത്തിലുള്ള ഒരു ക്ഷേത്രമാണ് പാലത്തറ ദുർഗ്ഗാ ദേവി ക്ഷേത്രം .
കൊല്ലം കോർപ്പറേഷൻറെ അധികാര പരിധിയിലുള്ള പ്രദേശമാണിത്.
ഭരണസൗകര്യങ്ങൾക്കായി കോർപ്പറേഷനെ 6 മേഖലകളായി(zones) തിരിച്ചിട്ടുണ്ട്.
അവയാണ് സെൻട്രൽ സോൺ 1 സെൻട്രൽ സോൺ 2 കിളിക്കൊല്ലൂർ ‍ ശക്തികുളങ്ങര വടക്കേവിള ഇരവിപുരം
ഇതിൽ വടക്കേവിള വില്ലേജിനു കീഴിൽ വരുന്ന വാർഡാണ് പാലത്തറ (വാർഡ് നമ്പർ-32).
മറ്റു വാർഡുകൾ താഴെ, പുന്തലത്താഴം മുള്ളുവിള (2015 വരെ) മണക്കാട് പള്ളിമുക്ക് അയത്തിൽ അമ്മൻനട വടക്കേവിള
പാലത്തറ വാർഡിൻറെ ഇപ്പോഴത്തെ കൗൺസിലർ എസ്.ആർ.ബിന്ദു ( ഇന്ത്യൻ നാഷണൽ  കോൺഗ്രസ് ) ആണ്.
(2015 നവംബർ മുതൽ തുടരുന്നു) ജനജീവിതം
കശുവണ്ടി , കൈത്തറി തുടങ്ങിയ പരമ്പരാഗത തൊഴിലുകൾ ഉപജീവനമാക്കിയവർ ധാരാളമുള്ള പ്രദേശമാണ് പാലത്തറ.
വിദ്യാഭ്യാസപരമായും സാംസ്കാരികമായും ഉയർന്ന നിലവാരം പുലർത്തുന്ന ജനതയാണ് ഇവിടെ വസിക്കുന്നത്.
2011ലെ സെൻസസ് അനുസരിച്ച് ഇവിടുത്തെ ജനസംഖ്യ 7945 ആണ്.
ആകെ വീടുകളുടെ എണ്ണം 1896 ആണ്.
ഉയർന്ന സാക്ഷരത (94.09%)യുള്ള പ്രദേശമാണ്.
സ്ത്രീ-പുരുഷ അനുപാതം 1068 അണ്.
കേരളീയ വസ്ത്രധാരണ-ഭക്ഷണ ജീവിത രീതികളാണ് ഇവിടുത്തെ ജനങ്ങളുടേത്.
ഇവിടുത്തെ ജനങ്ങളുടെ ആയുർദൈർഘ്യം വളരെ ഉയർന്നതാണ്.
അതിനുള്ള പ്രധാന കാരണം കാരണം ഈ പ്രദേശത്തു ധാരാളമുള്ള ആശുപത്രികളാണ്.
കൊല്ലം കോർപ്പറേഷൻ സാമൂഹിക ആരോഗ്യകേന്ദ്രം
ഇവിടുത്തെ പ്രധാനപ്പെട്ട ഒരു സർക്കാർ ആശുപത്രിയാണ് കൊല്ലം കോർപ്പറേഷൻ സാമൂഹിക ആരോഗ്യകേന്ദ്രം (Kollam Corporation Community Health Centre).
ഇവിടുത്തെ ലബോറട്ടറിക്ക് 2011ൽ, അത്യാവശ്യമുള്ള എല്ലാ നിലവാരവുമുള്ള ലബോറട്ടറിക്കുള്ള ഔദ്യോഗിക അംഗീകാരം ലഭിച്ചിട്ടുണ്ട്.
എൻ.എസ്.മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
സ്ഥാപിതം-2000.
കോർപ്പറേറ്റീവ് മേഖലയിലുള്ള ആശുപത്രിയാണിത്.
ആധുനിക ചികിത്സാ ഉപകരണങ്ങളുള്ള ഈ മൾട്ടിസ്പെഷ്യാലിറ്റി ഹോസ്പിറ്റൽ വളരെ പ്രസിദ്ധിയാർജിച്ചതാണ്.2011ൽ ബി.എസ്.സി.നേഴ്സിംഗ് കോഴ്സ് ആരംഭിച്ചു.
ട്രാവൻകൂർ മെഡിസിറ്റി മെഡിക്കൽ കോളേജ് ട്രാവൻകൂർ മെഡിസിറ്റി മെഡിക്കൽ കോളേജ്
‍
സ്ഥാപിതം-2008.
പാലത്തറയ്ക്കു തൊട്ടടുത്തായി സ്ഥിതിചെയ്യുന്ന ആശുപത്രിയാണ് ഇത്.
ഈ മെഡിക്കൽ കോളേജ് കേരളാ യൂണിവേഴ്സിറ്റിയോട് അഫിലിയേറ്റു ചെയ്തിട്ടുള്ളതാണ്.
അഷ്ടമുടി ഹോസ്പിറ്റൽ ആൻഡ് ട്രോമാ കെയർ
സ്ഥാപിതം-2008.
പാലത്തറയ്ക്കു സമീപമുള്ള ഒരു പ്രധാന ആശുപത്രിയാണ് ഇത്.
മികച്ച ചികിത്സാ സൗകര്യങ്ങളാണ്
ഇവിടുള്ളത്.
ആരാധനാലയങ്ങൾ പാലത്തറ ദുർഗ്ഗാ ദേവി ക്ഷേത്രം
ഹിന്ദു , മുസ്ലിം , ക്രിസ്തുമതം എന്നീ മതങ്ങളുള്ള പ്രദേശമാണ് പാലത്തറ.
ഇവിടെ ധാരാളം ക്ഷേത്രങ്ങളുണ്ട്.
ഏറ്റവും പ്രധാനപ്പെട്ട പാലത്തറ ദുർഗ്ഗാ ദേവി ക്ഷേത്രം കൊല്ലം ബൈപാസ് റോഡിനോടു ചേർന്ന് സ്ഥിതിചെയ്യുന്നു.
ഈ ക്ഷേത്രത്തിലെ ഉത്സവം ജാതിമത ഭേദമന്യേ എല്ലാവരും ആഘോഷിക്കുന്നു.
ക്ഷേത്രത്തിനോടു ചേർന്നു തന്നെ പാലത്തറ ശാദുലി തയ്ക്കാവ് (Shaduli Masjid) സ്ഥിതിചെയ്യുന്നു.
ഈ പ്രദേശത്തിൻറെ മതസൗഹാർദ്ദമാണ് ഇത് സൂചിപ്പിക്കുന്നത്.
അടുത്തുള്ള മറ്റു ക്ഷേത്രങ്ങൾ വള്ളുവൻതറ മഹാവിഷ്ണു ക്ഷേത്രം, വലിയ കൂനമ്പായിക്കുളം ക്ഷേത്രം , പെരുംകുളം മഹാദേവ ക്ഷേത്രം എന്നിവ.
സമീപസ്ഥലങ്ങൾ കൊല്ലം ബൈപാസ് പാലത്തറയിൽ അക്ഷര വായനശാല
സ്ഥലത്തെ പ്രധാന വായനശാലയാണ് അക്ഷര വായനശാല.
പാലത്തറ ദുർഗ്ഗാ ദേവി ക്ഷേത്രത്തിനു എതിർ വശത്തായി സ്ഥിതിചെയ്യുന്നു.
ഈ വായനശാലയുടെ രജിസ്റ്റർ നമ്പർ- 02/KLM/6274 ആണ്.
കൊല്ലം ബൈപാസ്
മേവറം മുതൽ ആൽത്തറമൂട് വരെ 13 കി.
ദൈർഘ്യമുള്ള കൊല്ലം ബൈപാസ് കടന്നുപോകുന്നുണ്ട്.
വിദ്യാഭ്യാസ സ്ഥാപനങ്ങൾ ശ്രീ നാരായണ പബ്ലിക് സ്കൂൾ ശ്രീ നാരായണ ഇൻസ്റ്റിറ്റ്യൂട്ട് ഓഫ് ടെക്നോളജി,വടക്കേവിള ടി.കെ.എം. ഇൻസ്റ്റിറ്റ്യൂട്ട് ഓഫ് ആർട്സ് ആൻഡ് സയൻസസ് മറ്റുള്ളവ കൊല്ലം റെയിൽവേസ്റ്റേഷൻ -7.5 കി.
ഇരവിപുരം റെയിൽവേസ്റ്റേഷൻ കിളിക്കൊല്ലൂർ റെയിൽവേസ്റ്റേഷൻ അവലംബം
പാലത്തറ ദുർഗ്ഗാ ദേവി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Palathara_Durga_Devi_Temple
പാലത്തറ ശ്രീ ദുർഗ്ഗാ ദേവിക്ഷേത്രം ( Palathara Durga Temple ) കൊല്ലം ജില്ലയിലെ പാലത്തറ എന്ന സ്ഥലത്തു സ്ഥിതിചെയ്യുന്നു.
കൊല്ലം നഗരത്തിൽ നിന്നും തെക്കുകിഴക്ക് ദിശയിൽ 5.5 കി.
അകലെയാണ് ഈ ക്ഷേത്രം.
ക്ഷേത്രം സ്ഥിതിചെയ്യുന്ന സ്ഥലത്തിൻറെ അക്ഷാംശ രേഖാംശങ്ങൾ 8° 52' 42 N ഉം 76° 38' 15 E ഉം ആണ്.
പ്രധാന പ്രതിഷ്ഠ ദുർഗ്ഗാദേവിയാണ് .
ഗണപതിയുടെ പ്രതിഷ്ഠയുള്ള  കോവിലും ഉണ്ട്.
നാഗരാജാവും നാഗയക്ഷിയും നിലകൊള്ളുന്ന സർപ്പക്കാവും ശ്രീ നാരായണഗുരുദേവൻറെ ഗുരുമന്ദിരവും ക്ഷേത്രസന്നിധിയിലുണ്ട്.
എല്ലാ വർഷവും മീനം മാസത്തിലെ ചിത്തിര നാളിൽ ക്ഷേത്രത്തിലെ ഉത്സവം നടക്കുന്നു.
ക്ഷേത്രത്തിന് അഞ്ഞൂറുവർഷത്തെ പാരമ്പര്യമുണ്ടെന്നു കരുതപ്പെടുന്നു.
ദുർഗ്ഗദേവി തൻറെ സഹോദരൻ മുരാരിയുമായി പാലത്തറയിലെത്തിയെന്നും ഇവിടെ വസിച്ചെന്നുമാണ് ഐതിഹ്യം.
ക്ഷേത്രം നിലകൊള്ളുന്ന പ്രദേശത്തു വർഷങ്ങൾക്കുമുമ്പ് ധാരാളം പാലവൃക്ഷങ്ങളുണ്ടായിരുന്നു .
അക്കാലത്ത് ഇവിടം സന്ദർശിച്ച ബുദ്ധ സന്യാസിമാർ പാലമരത്തിൻറെ ചുവട്ടിൽ വിഗ്രഹങ്ങൾ സ്ഥാപിച്ചതായി പറയപ്പെടുന്നു.
അതുകൊണ്ടാണ് ഈ പ്രദേശത്തിന് പാലത്തറ എന്ന പേര് ലഭിച്ചതെന്നു വിശ്വസിക്കപ്പെടുന്നു.
തുടർന്ന് ഈ ക്ഷേത്രം പലതവണ പുതുക്കിപ്പണിതു.
ഏറ്റവും ഒടുവിൽ 2013 മാർച്ച് 28 (1188 മീനം 14)നു ചിത്തിര നക്ഷത്രത്തിൽ ക്ഷേത്രം തന്ത്രി പുതുമന ഇല്ലത്തിൽ ബ്രഹ്മശ്രീ ഡി.ശ്രീധരൻ നമ്പൂതിരിയുടെ മുഖ്യ കാർമ്മികത്വത്തിൽ ക്ഷേത്രം പുതുക്കിപ്പണിഞ്ഞു.
വിവരണം ശ്രീകോവിൽ
ദുർഗ്ഗാ ദേവിയുടെ ഷഢാധാര പ്രതിഷ്ഠയുള്ള ശ്രീകോവിൽ ആണ് ക്ഷേത്രത്തിൻറെ പ്രധാന ഭാഗം.
ക്ഷേത്രത്തിൻറെ ദർശനം കിഴക്കു ദിശയിലാണ് .
വാസ്തുശാസ്ത്ര വിധിപ്രകാരം തയ്യാറാക്കിയതാണ് ഈ ശ്രീകോവിൽ .
കരിങ്കല്ലിൽ നിർമ്മിച്ച കൊത്തുപണികൾ കൊണ്ടുനിറഞ്ഞ പഞ്ചവർഗ്ഗത്തറയും ഭിത്തിയുമാണ് ഇതിനുള്ളത്.
ശ്രീകോവിലിൻറെ അഴിയും പടിയും നിർമ്മിച്ചിരിക്കുന്നത് തേക്കിൻതടി കൊണ്ടാണ്.
താഴികക്കുടത്തോടൊപ്പം പൂർണ്ണമായും ചെമ്പ് തകിട് പാകിയ മേൽക്കൂരയാണ് ശ്രീകോവിലിനുള്ളത്.
ചുറ്റമ്പലത്തിനുള്ളിലെ തറ മുഴുവൻ കരിങ്കല്ല് പാകി നിർമ്മിച്ചതാണ്.
ക്ഷേത്രത്തിനു മുമ്പിലായി മനോഹരമായ ഒരു നമസ്കാരമണ്ഡപം ഉണ്ട്.
ശ്രീകോവിലിനെപ്പോലെ തന്നെയാണ് ഇതിൻറെയും നിർമ്മാണം.
കരിങ്കല്ലിൽ നിർമ്മിച്ച പഞ്ചവർഗ്ഗത്തറയും തൂണുകളും ചെമ്പ് തകിട് പാകിയ മേൽക്കൂരയും ആണ് നമസ്കാരമണ്ഡപത്തിനുമുള്ളത്.
തേക്കിൻതടിയിൽ നവഗ്രഹങ്ങൾ കൊത്തിവച്ചിട്ടുണ്ട്.
ക്ഷേത്രത്തിനു മുമ്പിലായി വിശാലമായ ഒരു മുല്ലപ്പന്തൽ ഉണ്ട്.
ആറാട്ട് സേവ നടത്താനുള്ള എല്ലാ സൗകര്യങ്ങളും ഇവിടെയുണ്ട്.
മറ്റു പ്രതിഷ്ഠകൾ ക്ഷേത്രത്തിനടുത്തുള്ള ഗുരുമന്ദിരം
തച്ചുശാസ്ത്ര വിധിപ്രകാരം ഗണപതിക്കായി പ്രത്യേക കോവിൽ നിർമ്മിച്ചിട്ടുണ്ട് .
ഇവിടെ നിത്യവും ഗണപതിഹോമം നടത്തിവരുന്നുണ്ട്.
നാഗരാജാവും നാഗയക്ഷിയും കുടികൊള്ളുന്ന പാല വൃക്ഷങ്ങളുള്ള സർപ്പക്കാവ് ആണ് ക്ഷേത്രത്തിൻറെ മറ്റൊരു ഭാഗം.
ശ്രീ നാരായണഗുരു ദേവൻറെ പഞ്ചലോഹ വിഗ്രഹമുള്ള ഗുരുമന്ദിരം ക്ഷേത്രത്തിനടുത്തായി സ്ഥിതിചെയ്യുന്നു.
ശ്രീനാരായണഗുരു പണ്ട് ഇവിടം സന്ദർശിക്കുകയും ഒരാഴ്ചയോളം ഇവിടെ കഴിയുകയും ചെയ്തിരുന്നു.
പൂജകൾ ദുർഗ്ഗാഷ്ടമി , മഹാനവമി , വിജയദശമി , വിദ്യാരംഭം എന്നിവ എല്ലാ വർഷവും വിപുലമായി നടത്തിവരുന്നുണ്ട്.
എല്ലാ വർഷവും വൃശ്ചികം ഒന്നാം തീയതി മുതൽ 41 ദിവസങ്ങൾ പ്രത്യേക ചിറപ്പും മണ്ഡലപൂജയും ഭജനയുമുണ്ട് .
കന്നിമാസത്തിലെ ആയില്യം നാളിൽ സർപ്പം പാട്ട് , നൂറും പാലും അഭിഷേകം എന്നിവ സർപ്പക്കാവിൽ നടത്തുന്നു.
സർവ്വ ഐശ്വര്യങ്ങൾക്കുമായി എല്ലാ ദിവസവും ഭഗവതി സേവ നടത്തുന്നു.
അർച്ചന , പുഷ്പ്പാഞ്ജലി , ഗണപതിപൂജ , ഭഗവതിപൂജ , ഗണപതിഹോമം എന്നിവയാണ് നിത്യവഴിപാടുകൾ.
എല്ലാ വെള്ളിയാഴ്ചയും നാരങ്ങാവിളക്കും അന്നദാനവും .
ഉത്സവങ്ങൾ
ക്ഷേത്രത്തിലെ ഉത്സവം മീനം മാസത്തിലെ ചിത്തിര നാളിൽ നടത്തുന്നു.
വർഷങ്ങൾക്കുമുമ്പ് മേടം മാസത്തിലെ ഉത്രം നക്ഷത്രത്തിൽ ആയിരുന്നു ഉത്സവം.
ക്ഷേത്രം പുതുക്കിപ്പണിഞ്ഞതിനുശേഷം പുനഃപ്രതിഷ്ട നടത്തിയത് മീനമാസത്തിലെ ചിത്തിരയിൽ ആയതിനാൽ ഉത്സവം പുനഃക്രമീകരിക്കുകയായിരുന്നു.
പത്തുദിവസം നീണ്ടുനിൽക്കുന്ന ഉത്സവ ആഘോഷങ്ങൾ.
ഒന്നാം ദിവസം ഉത്സവത്തിനു കൊടിയേറും.
ഈ പത്തുദിവസത്തിനിടയ്ക്കു കളമെഴുത്തും പാട്ടും , വിളക്കാചാരം , വള്ളസദ്യ , പള്ളിവേട്ട എന്നിവ ഉണ്ടായിരിക്കും.
പത്താം നാൾ തിരു ആറാട്ട് എഴുന്നള്ളിപ്പും ഗംഭീര കെട്ടുകാഴ്ചയും ഉണ്ടായിരിക്കും.
തുടർന്ന് ഉത്സവത്തിനു കൊടിയിറങ്ങുന്നു.
സമീപ സ്ഥലങ്ങൾ പാലത്തറ ക്ഷേത്രത്തിൻറെ കുളം.
ഇതിൻറെ എതിർവശത്തായി ശാദുലി തയ്ക്കാവുണ്ട്.
ക്ഷേത്രത്തിനു കിഴക്കു ഭാഗത്തായി കൊല്ലം ബൈപാസ് റോഡ്( ദേശീയപാത 47നെ ബന്ധിപ്പിക്കുന്നത്) കടന്നുപോകുന്നു.
ക്ഷേത്രത്തിനു മുമ്പിൽ വടക്കു വശത്തു കൂടി കൂനമ്പായിക്കുളം റോഡ് കടന്നുപോകുന്നു.
ക്ഷേത്രത്തിനടുത്ത് 160 മീറ്റർ അകലെ കിഴക്കു ഭാഗത്തായി ശാദുലി മസ്ജിദ് (Shaduli Masjid) സ്ഥിതിചെയ്യുന്നു.
ഈ മസ്ജിദിനു കിഴക്കുവശത്താണ് ക്ഷേത്രം വക കുളം സ്ഥിതിചെയ്യുന്നത്.
ഇത് ഈ പ്രദേശത്തിൻറെ മതസൗഹാർദ്ദത്തെ സൂചിപ്പിക്കുന്നു.
ക്ഷേത്രത്തിൽ നിന്നും 650 മീറ്റർ അകലെയായി വലിയ കൂനമ്പായിക്കുളം ശ്രീ ഭദ്രകാളി ക്ഷേത്രം നിലകൊള്ളുന്നു.
ക്ഷേത്രത്തോടു ചേർന്ന് തെക്കുഭാഗത്ത് കൊല്ലം കോർപ്പറേഷൻ സാമൂഹിക ആരോഗ്യ കേന്ദ്രം (Community  Health Centre) ഉണ്ട്.
ക്ഷേത്രത്തിനടുത്തായി എൻ.എസ്. മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് , ട്രാവൻകൂർ മെഡിക്കൽ കോളേജ് , അഷ്ടമുടി ആശുപത്രി എന്നിവയുണ്ട്.
എത്തിച്ചേരുവാനുള്ള വഴി വിലാസം പാലത്തറ ശ്രീ ദുർഗ്ഗാദേവി ക്ഷേത്രം, പാലത്തറ, കൊല്ലം ജില്ല , തട്ടാമല .
പി.ഓ., കൊല്ലം - 691020 അടുത്തുള്ള പ്രധാന പട്ടണങ്ങൾ- കൊല്ലം ( 5.5 കി.മീ. അകലെ) കൊട്ടിയം (4.9 കി.മീ.) അയത്തിൽ (2.8 കി.മീ.) അടുത്തുള്ള റെയിൽവേ സ്റ്റേഷൻ ഇരവിപുരം റെയിൽവേ സ്റ്റേഷൻ (2.9 കി.മീ.) കൊല്ലം റെയിൽവേസ്റ്റേഷൻ (6 കി.മീ.) അവലംബങ്ങൾ പുറം കണ്ണികൾ ക്ഷേത്രത്തിൻറെ ഔദ്യോഗിക വെബ്സൈറ്റ് Wikimedia Commons has media related to Palathara Durga devi temple .
നേപ്പാൾ ഗഞ്ച്
നേപ്പാൾ ഗഞ്ച് ( Nepali : नेपालगन्ज [nepaːlɡəndʒ] ), നേപ്പാളിലെ ബാന‍്‍കെ ജില്ല യിലുള്ള ഒരു സബ്-മെട്രോപോളിറ്റൻ പട്ടണമാണ്.
ഇന്ത്യയിലെ ഉത്തർപ്രദേശിലെ ബഹ്റയിച്ച് ജില്ലയുടെ സമീപത്തുള്ള തെരായി സമതലത്തിലാണ് പട്ടണം സ്ഥിതി ചെയ്യുന്നത്.
ഈ പട്ടണം ഘൊരാഹി പട്ടണത്തിന് 85 കിലോമീറ്റർ തെക്കു പടിഞ്ഞാറും കൊഹാൽപൂർ പട്ടണത്തിന് 16 കിലോമീറ്റർ തെക്കും ഗുലാരിയ പട്ടണത്തിന്  35 കിലോമീറ്റർ കിഴക്കുമായിട്ടാണ് സ്ഥിതിചെയ്യുന്നത്.
നേപ്പാളിലെ വളരെ പുരോഗതി പ്രാപിച്ച പട്ടണങ്ങളിലൊന്നാണിത്.
പട്ടണത്തിൻറെ ഹൃദയഭാഗമായി അറിയപ്പെടുന്ന ധംബോജി ഒരു പ്രധാന ട്രാഫിക് ജംഗ്ഷനാണ്.
പട്ടണത്തിലെ വ്യവസായങ്ങളുടെ പ്രധാന കണ്ണിയായ ബീരേന്ദ്ര ചൌക്ക് ഇവിടെയാണ്.
അനേകം ബാങ്കുകൾ, പുസ്തക ശാലകൾ, ലോഡ്ജുകൾ, എന്നിവ ഈ പട്ടണത്തിൽ സ്ഥിതി ചെയ്യുന്നു.
24 കിലോമീറ്റർ ദൂരം വരുന്ന സുർഘെട്ട് റോഡ്, കോഹാൽ പൂരിലെ മഹേന്ദ്ര ചൌക്കിൽ നിന്നാരംഭിച്ച് നേപ്പാൾ ഇന്ത്യ അതിർത്തിയിലവസാനിക്കുന്നു.
ഇത് പട്ടണത്തിന് നടുക്കു കൂടി ധംബൊജി ചൌക്ക് വഴി കടന്നു പോകുന്നു.
ഇവിടെ റോഡിനു പുഷ്പലാൽ ചോക്ക് , ബി. പി. ചോക്ക് എന്നിങ്ങനെ രണ്ടു പ്രധാന ജംഗ്ഷനുകൾ കൂടിയുണ്ട്.
ഇത് റോഡുകളുടെ ഒരു ശൃംഖലയായി രാജ്യത്തെ മറ്റു വ്യാവസായിക, താമസ കേന്ദ്രങ്ങളുമായി ബന്ധിക്കുന്നു.
ത്രിഭുവൻ ചോക്കിലെ സദർ ലൈനും ഏക്-ലൈനിയും ഫാൻസി കടകൾക്കു പ്രസിദ്ധമാണ്.
ഇതിന് ഏതാനും കിലോമീറ്റർ ചുറ്റളവിൽ ജില്ലാഭരണ കേന്ദ്രം, കമ്പിത്തപാൽ ഓഫീസ്, വാർത്താ വിതരണ കേന്ദ്രം പോലുള്ളവ സ്ഥിതി ചെയ്യുന്നു.
പട്ടണത്തിലെ മറ്റൊരു പ്രധാന കേന്ദ്രം "ന്യൂ റോഡ്" ആധുനിക ഫാഷൻ കടകൾക്കും ഹോട്ടലുകൾക്കു മറ്റും പ്രസിദ്ധമാണ്.
പട്ടണത്തിലെ സിദ്ധാർട്ട് റ്റോളിൽ (ജെയിൽ റോഡ്) ഭേരി സോണൽ ആശുപത്രി , ജില്ല കരകർ ബാങ്കെ , ഭേരി ബിദ്രസാം , രസ്തയ സമാചാർ സമിതി , നേപ്പാൾഗൻജ് നഴ്സിങ് കാമ്പസ് , നേപ്പാൾ ടെലികോം എന്നിവ സ്ഥിതി ചെയ്യുന്നു.
വളരെ വേഗത്തിൽ വളർന്നു വരുന്ന ഒട്ടനവധി പ്രദേശങ്ങൾ അടങ്ങിയതാണ് നേപ്പാൾഗഞ്ച്.
പുതിയ താമസക്കാരും വ്യവസായ സംരംഭകരും ഈ വികസിച്ചു കൊണ്ടിരിക്കുന്ന പ്രദേശങ്ങളിലേയ്ക്കു കുടിയേറാൻ താൽപര്യം കാണിക്കാറുണ്ട്.
സമീപകാലത്ത് ഇതൊരു ഐ.റ്റി.
സെൻറർ ആയി മാറിക്കൊണ്ടിരിക്കുന്നു.
നേപ്പാൾഗഞ്ചിൽ നിന്ന് 16 കിലോമീറ്റർ ദൂരമാണ് സമീപ പട്ടണമായ കോഹാൽപൂരിലേയ്ക്ക്.
2011 ലെ നേപ്പാൾ സെൻസസ് അനുസരിച്ച് ഈ പട്ടണത്തിലെ ആകെ ജനസംഖ്യ 73,779 ആണ്.
2001 നു ശേഷം ജനസംഖ്യയിൽ 20 ശതമാനം വളർച്ചയുണ്ടായിട്ടുണ്ട്.
പഹാരികൾ നേപ്പാളി ഭാക്ഷ ഉപയോഗിക്കുന്നു.
മറ്റു വിഭാഗങ്ങളിലുള്ളവർ നേപ്പാളി ഭാക്ഷ കൂടാതെ ലിങ്വ ഫ്രാങ്ക യും ഉപയോഗിക്കുന്നു.
തദ്ദേശവാസികളുടെ മാതൃഭാക്ഷ അവാധിയാണ്.
ഇത് ജില്ലയിൽ വ്യാപകമായി ഉപയോഗത്തിലുണ്ട്.
സംസ്കാരവും മതവും
നാനാ ജാതി മതവിഭാഗത്തിൽപ്പെട്ടവർ ഇവിടെ ഇടകലർന്നു ജീവിക്കുന്നു.
പട്ടണത്തിലെ പ്രധാന മതങ്ങൾ ഹിന്ദുമതവും ഇസ്ലാം മതവുമാണ് .
ജനങ്ങളിൽ ഭൂരിഭാഗമും ഹിന്ദു മതം പിന്തുടരുന്നവരാണ്.
ബുദ്ധമതക്കാർ , സിഖുകാർ , ക്രസ്തുമതാനുയായികൾ എന്നിവർ ന്യൂനപക്ഷങ്ങളാണ്.
Mutilated statue of Tribhuvan at Tribhuvan Chok Nepalgunj.
ഭൂമി ശാസ്ത്രം
ഈ പട്ടണം നിലനിൽക്കുന്ന അക്ഷാംശ രേഖാംശങ്ങൾ 28° 3′ 0″ N, 81° 37′ 0″ E ആണ്.
നേപ്പാളിലെ ഏറ്റവും ചൂടു കൂടിയ പ്രദേശമാണ് നേപ്പാൾഗൻജ്.
ഇവിടെ വേനൽക്കാലത്ത് (ഏപ്രിൽ മുതൽ ജൂൺ വരെ) ചില സമയങ്ങളിൽ താപനില  44 °C (104 °F) വരെ ഉയരാറുണ്ട്.
നേപ്പാൾഗഞ്ചിൽ രേഖപ്പെടുത്തിയിട്ടുള്ള ഏറ്റവും കൂടിയ ചൂട് 45.0 °C (113.0 °F) ആണ്.
ഇത് സംഭവിച്ചത് 1995 ജൂൺ 16 ആം തീയതിയാണ്.
ഏറ്റവും കുറഞ്ഞ താപനില രേഖപ്പെടുത്തിയിട്ടുള്ളത് −0.3 °C (31.5 °F) ആണ്.
ഇത് 2013 ജനുവരി 9 ന് ആയിരുന്നു.
Nepalgunj 144m (1981-2010) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 20.9 (69.6) 25.2 (77.4) 30.9 (87.6) 36.5 (97.7) 37.4 (99.3) 36.5 (97.7) 33.3 (91.9) 33.0 (91.4) 32.5 (90.5) 31.5 (88.7) 28.0 (82.4) 23.4 (74.1) 30.8 (87.4) പ്രതിദിന മാധ്യം °C (°F) 14.9 (58.8) 18.4 (65.1) 23.3 (73.9) 28.6 (83.5) 31.0 (87.8) 31.5 (88.7) 29.8 (85.6) 29.7 (85.5) 28.8 (83.8) 26.1 (79) 21.6 (70.9) 17.0 (62.6) 25.1 (77.2) ശരാശരി താഴ്ന്ന °C (°F) 9.0 (48.2) 11.6 (52.9) 15.8 (60.4) 20.8 (69.4) 24.6 (76.3) 26.4 (79.5) 26.4 (79.5) 26.4 (79.5) 25.1 (77.2) 20.8 (69.4) 15.1 (59.2) 10.5 (50.9) 19.4 (66.9) മഴ/മഞ്ഞ് mm (inches) 22.8 (0.898) 24.3 (0.957) 14.9 (0.587) 16.3 (0.642) 71.4 (2.811) 199.4 (7.85) 430.7 (16.957) 353.8 (13.929) 235.2 (9.26) 58.3 (2.295) 5.1 (0.201) 11.7 (0.461) 1,443.9 (56.846) ഉറവിടം: Department Of Hydrology and Meteorology അവലംബം ↑ http://www.citypopulation.de/Nepal.html ↑ Archived 2016-03-04 at the Wayback Machine . [1]
Retrieved 27 February 2016.
Department Of Hydrology and Meteorology Retrieved 26 September 2014.
നേപ്പാൾ ഭൂകമ്പം (2015) ഇംഗ്ലീഷ് വിലാസം https://ml.wikipedia.org/wiki/2015_Nepal_earthquake
2015 ഏപ്രിൽ 25-ന് പ്രാദേശിക സമയം രാവിലെ 11.56 ന് 7.9 തീവ്രതയിലുള്ള ഭൂകമ്പമാണ് ലാംജംഗ് കേന്ദ്രമായി സംഭവിച്ചത്.
നിരവധി കെട്ടിടങ്ങളും ചരിത്രസ്മാരകങ്ങളും തകർന്നു.
ആളപായം തിട്ടപ്പെടുത്തിക്കൊണ്ടിരിക്കുന്നു.7000 ൽ അധികം ആളുകൾ മരിച്ചതായി കണക്കാക്കുന്നു.
കാഠ്മണ്ഡുവിൽ ഗതാഗത വാർത്താവിനിമയ സംവിധാനങ്ങൾ പൂർണ്ണമായും തകർന്നു.
വൈദ്യുതി,ജലവിതരണം തുടങ്ങിയവ നിലച്ചു.
ത്രിഭുവൻ വിമാനത്താവളം അടച്ചിട്ടു.
ഭൂകമ്പത്തെ നേപ്പാൾ സർക്കാർ ദേശീയ ദുരന്തമായി പ്രഖ്യാപിച്ചു.
പ്രഭവകേന്ദ്രം
നേപ്പാളിന്റെ തലസ്ഥാനമായ കഠ്മണ്ഡുവിൽ നിന്ന് 80 കിലോമീറ്റർ അകലെയുള്ള ലാംജംഗ് ആണ്.
ശക്തമായ തുടർചലനങ്ങൾ ഉണ്ടായിക്കൊണ്ടിരിക്കുന്നു
2015 മെയ് 12 ന് വീണ്ടും ശക്തമായ ഭൂചലനം ഉണ്ടായി  റിക്ടർ സ്കെയിലിൽ7.1 രേഖപ്പെടുത്തിയ ഭൂചലനത്തിന്റെ അലയൊലികൾ ഉത്തര ഇന്ത്യ മുഴുവനും അനുഭവപ്പെട്ടു.
ദക്ഷിണേന്ത്യയിലും നേരിയ തോതിൽ ചലനം അനുഭവപ്പെട്ടു.
തകർന്ന ചരിത്രസ്മാരകങ്ങൾ
200 ൽ അധികം ചെറുതും വലുതുമായ  ചരിത്രസ്മാരകങ്ങൾ തകർന്നു അവയിൽ പ്രധാനമായവ 1832 ൽ നിർമ്മിച്ച ധരഹരാ ഗോപുരം
രാജ്യാന്തര സഹായങ്ങൾ
നേപ്പാളിന് ആദ്യമായി സഹായമെത്തിച്ചത് ഇന്ത്യയാണ്.
സൈനികവും അല്ലാതെയുള്ള സഹായം ഭൂകമ്പം നടന്ന് മണിക്കൂറുകൾക്കകം എത്തിച്ചു.
40 അംഗ ദേശീയ ദുരന്തനിവാരണസേനയാണ് ആദ്യം അവിടെ എത്തിയത്.
ഓപ്പറേഷൻ മൈത്രി എന്ന്പേരിട്ടിട്ടുള്ള സഹായദൗത്യമാണ് സൈന്യം നേപ്പാളിന് നൽകുന്നത്.
നേമം ഇംഗ്ലീഷ് വിലാസം https://ml.wikipedia.org/wiki/Nemom
8°27′28.42″N 76°59′57.82″E ﻿ / ﻿ 8.4578944°N 76.9993944°E ﻿ / 8.4578944; 76.9993944
തിരുവനന്തപുരം ജില്ലയിൽ ഉൾപ്പെടുന്നതും തിരുവനന്തപുരത്തു നിന്നും കന്യാകുമാരി റോഡിൽ സ്ഥിതിചെയ്യുന്ന ഒരു പ്രദേശം ആണ് നേമം .
ഇത് തിരുവനന്തപുരം കോർപ്പറേഷന്റെ പരിധിയിൽ വരുന്നു.
ഏറ്റവും അടുത്തുള്ള വിമാനത്താവളം തിരുവനന്തപുരം അന്താരാഷ്ട്ര വിമാനത്താവളം .
ഏറ്റവും അടുത്ത റെയിൽ‌വേ സ്റ്റേഷൻ: തിരുവനതപുരം സെണ്ട്രൽ സ്റ്റേഷന്റെ ഔട്ടർ സ്റ്റേഷൻ എന്നറിയപ്പെടുന്ന നേമം റെയിൽ‌വേ സ്റ്റേഷൻ.
തിരുവനന്തപുരം റെയിൽവേ സ്റ്റേഷനിൽ നിന്ന്  ഏഴു  കിലോമീറ്റര് ദൂരത്താണ്  ഈ പ്രദേശം ഇതും കാണുക നേമം നിയമസഭാമണ്ഡലം
നേപ്പിയർ
ന്യൂസിലൻഡിലെ ഒരു തുറമുഖ നഗരമാണ് നേപ്പിയർ .
ന്യൂസിലൻഡിന്റെ ഉത്തരദ്വീപിൽ ശാന്തസമുദ്രത്തിന്റെ തീരത്താണ് നേപ്പിയർ നഗരം സ്ഥിതി ചെയ്യുന്നത്.
നേപ്പിയറിൽ നിന്ന് 18 കിലോമീറ്റർ മാറിയാണ് ഇരട്ടനഗരമായ ഹാസ്റ്റിങ്സ് സ്ഥിതി ചെയ്യുന്നത്.
ദക്ഷിണാർദ്ധഗോളത്തിൽ ഏറ്റവുമധികം കമ്പിളി ഉല്പാദിപ്പിക്കുന്നത് നേപ്പിയറിലാണ്.2015 ജൂണിലെ കണക്കുകൾ അനുസരിച്ച് നേപ്പിയറിലെ ജനസംഖ്യ 61,500 ആണ്( 58,800 as of the June 2012 estimate. ) അവലംബം ↑ പുറത്തേക്കുള്ള കണ്ണികൾ
വിക്കിവൊയേജിൽ നിന്നുള്ള നേപ്പിയർ യാത്രാ സഹായി നേപ്പിയർ നഗരസഭയുടെ ഔദ്യോഗിക വെബ്സൈറ്റ് Napier, New Zealand's Art Deco City Napier, New Zealand Restaurants Archived 2013-09-28 at the Wayback Machine .
ഹാക്സ് ബേ ടൂറിസം നേപ്പിയർ സ്ട്രീറ്റ് വ്യൂ Archived 2013-08-05 at the Wayback Machine .
Napier Local Info Archived 2013-05-08 at the Wayback Machine .
നേപ്യിഡോ ഇംഗ്ലീഷ് വിലാസം https://ml.wikipedia.org/wiki/Naypyidaw
മ്യാന്മറിന്റെ തലസ്ഥാനമാണ് നേപ്യിഡോ .
ഇവിടെ ബർമ്മീസ് ഭാഷ സംസാരിക്കുന്ന ജനങ്ങളാണ് കൂടുതൽ.
2005 നവംബർ 6-നാണ് ന്യേപിഡോ മ്യാന്മറിന്റെ തലസ്ഥാനമായത്.
അതുവരെ യാങ്കോൺ (റങ്കൂൺ) ആയിരുന്നു തലസ്ഥാനം.
2008-ലെ ഭരണഘടനയനുസരിച്ച് നേപ്യിഡോ കേന്ദ്രഭരണപ്രദേശം എന്ന പേരിലാണ് ഈ സ്ഥലത്തിന്റെ ഭരണം.
അവലംബം ↑ {{ cite news }} :  CS1 maint: unrecognized language ( link ) ↑ ↑ ↑ ↑ {{ cite news }} : Unknown parameter | source= ignored ( help )
നേപ്പാൾ ഭരണഘടന ഇംഗ്ലീഷ് വിലാസം https://ml.wikipedia.org/wiki/Constitution_of_Nepal Nepal This article is part of a series on the politics and government of Nepal Constitution Executive President Bidhya Devi Bhandari Vice President Nanda Kishor Pun Prime Minister Khadga Prasad Sharma Oli Legislature Constituent Assembly Chairman: Subash C. Nemwang Vice Chairman: Purna K. Subedi Judiciary Supreme Court Chief Justice : Kalyan Shrestha Elections Election Commission Political parties Recent elections Assembly: 1999 2008 2013 Presidential: 2008 Administrative divisions Regions Zones Districts VDCs Foreign relations Related topics Democracy movement Civil war Other countries Atlas ക സ തി
നേപ്പാൾ ഭരണഘടന സെപ്റ്റംബർ 20, 2015ന് പ്രാബല്യത്തിൽ വന്നു.
മുൻപ്  1948, 1951, 1959, 1962, 1990 , 2007 എന്നീ വർഷങ്ങളിൽ ഇടക്കാല ഭരണഘടനകലൾ രൂപികരിച്ചിരുന്നു.
നേപ്പാൾ മുമ്പൊരു ഹൈന്ദവ രാജ്യമായിരുന്നു.
സമീപകാലത്ത് ഭരണഘടനാപരമായ രാജവാഴ്ച നിലവിൽ വന്നു.
എന്നാൽ ജനങ്ങൾക്കും രാഷ്ട്രീയകക്ഷികൾക്കും നല്ലൊരു ജനാധിപത്യം നിലവിൽവരാനായിരുന്നു ആഗ്രഹം.
പലവട്ടം ഗവണ്മെന്റും പട്ടാളവും മാറി മാറി ഭരിച്ചു ഇങ്ങനെ ആവാനുള്ള കാരണം അവിടെ ശക്തമായൊരു ഭരണഘടന ഇല്ല എന്നതാണ്.
നൂറ്റാണ്ടുകൾ നീണ്ടുനിന്ന രാജവാഴ്ച്ച അവസാനിപ്പിച്ച് 2008 ൽ നേപ്പാൾ റിപ്പബ്ലിക്കാവുകയും 2015 സെപ്റ്റംബർ 20 ന് അവർ ഭരണഘടന രൂപീകരിച്ച് ഒരു തെരെഞ്ഞെടുപ്പ് നടത്തുകയും ചെയ്തു അതിൽ പ്രധാനമന്ത്രി ആയത് കെ പി ശർമ ഒലിയും അതിൽ പ്രസിഡന്റായത് വിദ്യ ദേവി ഭണ്ഡാരിയുമാണ്‌ നേപ്പാളിലെ ആദ്യത്തെ വനിതാ പ്രസിഡന്റാണ് വിദ്യ ദേവിഭണ്ഡാരി .
നേപ്പാളിലെ പ്രധാന രാഷ്ട്രീയ പാർടികളണ്  എൻ സി  (നേപ്പാളി കോൺഗ്രസ്‌ ), സി പി എൻ (യു എം എൽ )[കമ്മ്യൂണിസ്റ്റ്‌ പാർട്ടി ഓഫ് നേപ്പാൾ (യൂനിഫൈഡ്  മാർക്സിസ്റ്റ്‌ ലെനിനിസ്റ്റ് )],സി പി എൻ(മാവോയിസ്റ്റ് ) നേപ്പാളിലെ രാജവാഴ്ചയും ജനാധിപത്യവും
ഭരണഘടനാപരമായ  രാജവാഴ്ച രാജ്യത്ത് നിലവിൽ വന്നത്തിനു ശേഷം ജനങ്ങളും, രാഷ്ട്രീയകക്ഷികളും ഉത്തരവാദിത്ത ഭരണത്തിനായി ദാഹിച്ചു.
എന്നാൽ രാജാവാകട്ടെ പട്ടാളത്തിന്റെ പിൻബലത്തോടെ അധികാരമെല്ലാം കയ്യടക്കി വെക്കുകയും ജനാധിപത്യ സംവിധാനത്തെ തകരാറിലാക്കുകയും ചെയ്തു.
1990കളിൽ നേപ്പാളിലെ മാവോയിസ്റ്റുകൾ രാജ്യത്താകെ സ്വധീനം ഉറപ്പിച്ചു .
രാജാവിനും ഭരണവർഗ്ഗത്തിനുമെതിരെ സായുധസമരം നടത്തുന്നതിലാണവർ ശ്രദ്ധ കേന്ദ്രീകരിച്ചിരുന്നത്  മാവോയിസ്റ്റുകളും രാജാവിന്റെ ആജ്ഞാനുവർത്തികളായ  പട്ടാളവും തമ്മിൽ പൊരിഞ്ഞ പോരാട്ടാങ്ങൾക്ക്  ഇതിടയാക്കി.
ക്രമേണ രാജപക്ഷക്കാരും, ജനാധിപത്യവാദികളും, മാവോയിസ്റ്റുകളും തമ്മിൽ ഒരു ത്രിമാന സംഘട്ടനമായി ഇത് വളർന്നു.
2001ൽ നേപ്പാളിലെ രാജകൊട്ടാരത്തിൽ ഒരു കൂട്ടക്കൊല നടന്നു.
വീരേന്ദ്രരാജാവും കുടുംബവും ദീപേന്ദ്ര രാജകുമാരന്റെ തോക്കിനിരയായി.
കൊല നടത്തിയ ശേഷം രാജകുമാരൻ സ്വയം വെടിവച്ചു മരിച്ചു.
അതിനു ശേഷം രാജാവായ വീരേന്ദ്ര രാജാവിന്റെ സഹോദരൻ ജ്ഞാനേന്ദ്ര 2002ൽ പാർലമെൻറ് പിരിച്ചുവിടുക വഴി ജനാധിപത്യത്തിനു അറുതി വരുത്തി.
2006 ഏപ്രിൽ‍ മാസത്തിൽ രാജ്യത്താകെ ജനാധിപത്യത്തിനു വേണ്ടിയുള്ള വമ്പിച്ച ഒരു പ്രക്ഷോഭം ആരംഭിച്ചു.
തത്ഫലമായി പാർലമെൻറ്പുനസ്ഥാപിക്കാൻ രാജാവ് നിർബന്ധിതനായി.
ഈ പ്രക്ഷോഭം ഏറെക്കുറെ അഹിംസാത്മകം ആയിരുന്നു.7 രാഷ്ട്രീയ കക്ഷികൾ അടങ്ങിയ ഒരു സഖ്യവും(Seven Party Agreement),മാവോയിസ്റ്റുകളും ,പൊതു പ്രവർത്തകരുമെല്ലാം ഒന്നിച്ചു അണിനിരന്ന ഒരു സമരമായിരുന്നു അത്.
പരസ്പരം പോരാടിക്കൊണ്ടിരുന്ന ജനാധിപത്യ ശക്തികൾ നേടിയ ആദ്യ വിജയമായിരുന്നു ഇത്.
2006 നവംബറിൽ മാവോയിസ്റ്റുകളും ,സപ്തകക്ഷി സഖ്യവും(SPA- Seven Party Agreement) സമാധാന കരാറിൽ ഒപ്പുവച്ചതോടെ ഈ ആഭ്യന്തര കലാപത്തിനു അറുതിയായി.
ഹൈന്ദവ രാജ്യമെന്ന പദവി ഉപേക്ഷിക്കാനും മതനിരപേക്ഷ രാജ്യമെന്ന പദവി സ്വീകരിക്കാനും സർക്കാർ തയ്യാറായി.
നൂറ്റാണ്ടുകൾ നീണ്ട രാജവാഴ്ച അവസാനിപ്പിച്ച് 2008ൽ നേപ്പാൾ ഒരു റിപ്പബ്ലിക്ക്‌ ആയി.
അതിനു ശേഷം 2015 സെപ്തംബർ 20നാണ് ഭരണഘടന രൂപീകരിച്ചത്.7 വർഷം നീണ്ട പ്രക്രിയ ആയിരുന്ന ഭരണഘടന നിർമ്മാണം.
രാജ്യം റിപ്പബ്ലിക്ക്‌ ആയതിനു ശേഷമുള്ള 2ആമത്തെ  തെരഞ്ഞെടുപ്പിൽ CPN-UML വിജയിച്ചപ്പോൾ ,പാർട്ടിയുടെ കെ.പി ശർമ ഒലി പ്രധാനമന്ത്രി ആയും,വിദ്യാദേവി ഭണഡാരി പ്രസിഡന്റ്റ് ആയും തെരഞ്ഞെടുക്കപ്പെട്ടു.
നേപ്പാളിലെ ആദ്യ വനിതാ പ്രസിഡണ്ടാണ് ശ്രീമതി. വിദ്യാദേവി ഭണഡാരി.
മധേശി പ്രശ്നം
മധേശിയും താരുവും നേപ്പാളിലെ 2 ജനവിഭാഗങ്ങളാണ്.
ഈ 2 ജനവിഭാഗങ്ങൾക്ക് ഗണ്യമായ പരിഗണന പുതിയ ഭരണഘടനയിൽ ലഭിച്ചിട്ടില്ല എന്നാണു ഇവരുടെ പരാതി.
പുതിയ ഭരണഘടന അനുസരിച്ച് രാജ്യത്തെ  7 പ്രവിശ്യകൾ ആയാണ് വിഭജിച്ചിട്ടുള്ളത്.
മധേശി വിഭാഗക്കാർ ഇതിൽ 5 പ്രവിശ്യകളിൽ ആയി വിഭജിക്കപ്പെട്ടു എന്നതാണ് അവരുടെ ഒരു പരാതി.
ഇതിൽ ഒരു പ്രവിശ്യയിൽ മാത്രമേ ഭൂരിഭാഗം പേരും ഈ പ്രവിശ്യയിൽ പെട്ടവർ ഉള്ളൂ.7 വർഷം നീണ്ട ഭരണഘടന നിർമ്മാണ ചർച്ചകൾക്കൊടുവിലും ഇവർ ഉന്നയിച്ച പ്രശ്നങ്ങൾക്ക് അറുതിയായില്ല എന്ന വിഷമവും ഇവർക്കുണ്ട്.
നേപ്പാളിലെ ടെറായി പ്രവിശ്യ കേന്ദ്രീകരിച്ച് മധേശി വിഭാഗക്കാർ നടത്തിയ പ്രക്ഷോഭത്തിൽ 40ഓളം പേർ മരിച്ചു.
ഇന്ത്യ ഈ പ്രശ്നത്തിൽ മധേശി വിഭാഗക്കാരെ പിന്തുണക്കുകയാണ് ചെയ്തത്.
ഈ അവസരത്തിൽ നേപ്പാളിലേക്കുള്ള ചരക്കു ഗതാഗതം അനൌദ്യോഗികമായി നിർത്തുക വഴി ഭാരത സർക്കാർ പിന്തുണ അറിയിച്ചു.
ഭരണഘടന പാർലമെന്റ്റ് അംഗീകരിച്ചെങ്കിലും മധേശി,താരു വിഭാഗക്കാർ ഇതിൽ അതൃപ്തരാണ് .
"ദി.ഹിന്ദു" മുഖപ്രസംഗം  a.സെപ്തംബർ 21 b.ഒക്ടോബർ 30 ↑ {{ cite web }} : | access-date= requires | url= ( help ) ; External link in | website= ( help ) ; Missing or empty | title= ( help ) ; Missing or empty | url= ( help ) ↑ {{ cite web }} : External link in | website= ( help ) ; Missing or empty | url= ( help ) ↑ {{ cite web }} : External link in | website= ( help ) ; Missing or empty | url= ( help )
നേപ്പാൾ രാജ്ഞി ഐശ്വര്യ ഇംഗ്ലീഷ് വിലാസം https://ml.wikipedia.org/wiki/Queen_Aishwarya_of_Nepal
ബഡാ മഹാറാണി എന്നും വിളിക്കപ്പെടുന്ന ഐശ്വര്യ രാജ്യ ലക്ഷ്മി ദേവി ഷാ (Nepali: ऐश्वर्या राज्य लक्ष्मी देवी शाह)(7 നവംബർ 1949 - 1 ജൂൺ 2001) ബൈരേന്ദ്ര രാജാവിന്റെ ഭാര്യയും രാജകുമാരൻ ദീപേന്ദ്ര , പ്രിൻസ് നിരഞ്ജൻ , രാജകുമാരി ശ്രുതി എന്നിവരുടെ അമ്മയും ആയിരുന്നു.
ജനറൽ കേന്ദ്ര ഷംഷേർ ജംഗ് ബഹാദൂർ റാണയുടെയും കാഠ്മണ്ഡു, ലസിപോട്ട്, ലസിംപറ്റ് ഡർബറിൽ ശ്രീരാജ ലക്ഷ്മിദേവി ഷായുടെ മൂന്നു പെൺമക്കളിൽ മൂത്തമകളും 1972 മുതൽ 2001 വരെ നേപ്പാൾ രാജ്ഞിയുമായിരുന്നു.
ക്ലാസിക്കൽ സൗന്ദര്യമുള്ള ഒരു സ്ത്രീയായി അവർ പ്രശംസിക്കപ്പെട്ടിരുന്നു.
അവരുടെ വസ്ത്രധാരണരീതികളും ഹെയർസ്റ്റൈലുകളും ഇപ്പോഴും പ്രസിദ്ധമാണ്.
ഇൻഡ്യയിലെ സെന്റ് ഹെലെൻസ് കോൺവെന്റ് ഓഫ് കുർസിയോങ്ങിലും ജാവലഖേലിലെ സെന്റ് മേരീസ് സ്കൂളിലുമാണ് അവർ വിദ്യാഭ്യാസം നടത്തിയത്.
1963-ൽ കാന്തി ഈശ്വരി രാജ്യ ലക്ഷ്മി ഹൈസ്കൂളിൽ നിന്ന് എസ്.എൽ.സി. വിജയിക്കുകയും ത്രിഭുവൻ യൂണിവേഴ്സിറ്റി അഫിലിയേറ്റഡ് സ്കൂളിൽ ചേരുകയും തുടർന്ന് 1967- ൽ പദ്മകന്യ കോളേജിൽ നിന്ന് ആർട്സ് ബിരുദം നേടുകയും ചെയ്തു.